Diari Oficial de la Generalitat Valenciana


Sumari del DOGV 9865, del 06-06-2024 (2024/5283)

Extracte de la Resolució de 31 de maig de 2024, de la rectora de la Universitat d'Alacant, per la qual es convoca «II Concurs "Gennera Interuniversitari 5UCV" 2024».
---------------------------------------------------------------------------------------------------------------------------------------------------------------------

### Dades del document

Número de DOGV
:   9865

Data del DOGV
:   06-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5283


Data del document
:   31-05-2024

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant

Extracte de la Resolució de 31 de maig de 2024, de la rectora de la Universitat d'Alacant, per la qual es convoca «II Concurs "Gennera Interuniversitari 5UCV" 2024». [2024/5283]  
BDNS (identif.): 765604.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/765604)  
  
Primer. Beneficiaris  
Podran participar en el concurs les persones proposades per cadascuna de les universitats públiques valencianes participants al Campus de l'Emprenedoria Innovadora i Sostenible. Cada universitat podrà proposar a 7 participants de Gennera en les seues respectives universitats en les convocatòries 2022, 2023 o 2024, preferiblement integrants dels equips guanyadors.  
A l'inici del certamen, es formaran equips interuniversitaris que treballaran en la resolució d'un mateix repte.  
  
Segon. Objecte  
Amb aquesta convocatòria es vol premiar a la millor iniciativa emprenedora proposada pels i les participants en el concurs Gennera Interuniversitari, basades en la innovació social i tecnològica i en objectius de desenvolupament sostenible, i relacionades amb el triple impacte econòmic, social i ambiental i en línia amb els Objectius de Desenvolupament Sostenible.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 4 de juny de 2024, en la següent URL:  
  
https://www.boua.ua.es/Acuerdos/DescargarAcuerdo/51263  
  
Quarta. Quantia  
La dotació de les ajudes és d'un màxim de 1.400 euros.  
S'atorgarà 1 premi de 1.400 € com a màxim a la millor proposta presentada, premi que es distribuirà equitativament entre les persones integrants de l'equip.  
  
Cinqué. Termini de presentació de sol·licituds  
El termini per a la inscripció de les persones proposades per les universitats s'obrirà a partir de l'endemà de publicar-se en el DOGV i acabarà el 25 de juny de 2024 a les 23.59 h.  
Aquesta convocatòria es publicarà en BOUA amb caràcter informatiu.  
  
Sisé. Altres dades  
Criteris d'adjudicació:  
Les propostes seran presentades davant un jurat compost per cinc persones representants de cadascuna de les cinc universitats participants, durant la jornada final de presentació i tancament del certamen.  
  
Cada projecte disposarà d'un màxim de 10 minuts per a realitzar la presentació, i el jurat podrà realitzar-li les preguntes que considere oportunes als seus promotors durant 5 minuts més.  
Les propostes es valoraran fins a un màxim de 100 punts atesos aquests criteris de valoració:  
- Innovació i creativitat en processos i productes: màxim 25 punts  
  
- Ús de noves tecnologies: màxim 25 punts  
- Oportunitats de mercat tenint en consideració la seua viabilitat per a complir amb el triple impacte econòmic, social i ambiental i amb els objectius de desenvolupament Sostenible: màxim 25 punts.  
- Capacitat de comunicació dels equips en l'exposició de la idea: màxim 25 punts.  
  
Alacant, 31 de maig de 2024.- La vicerectora d'Estudiants i Ocupabilitat (R 22.12.2020), signat per p.d. de signatura: Rosario Isabel Ferrer Cascales.